L’Agrupació Musical Los Silos estarà matriculant per al nou curs els dies 9 i 10 de setembre
2025-07-24

Setembre és el mes de l’inici del nou curs per a les entitats de Burjassot; curs que enguany serà també molt especial per a l’Agrupació Musical Los Silos que porta uns mesos d’obres en la seua seu, en el Passeig de Concepción Arenal, per a donar un millor servei a tot el seu alumnat, al igual que als components de les seues diferents formacions musicals.

Així, des de l’Agrupació, presidida per Rosa Blasco, es realitzaran les matrícules per a l’Escola de Música Los Silos els pròxims dilluns 9 i dimarts 10 de setembre en horari de 17 a 19 hores.

Aquelles persones interessades a tindre formació musical, poden passar-se per la seu de l’Agrupació a formalitzar la seua matrícula. No importa la edat, el que importa són les ganes d’aprendre i de gaudir de la música sense eixir de Burjassot.